Diari Oficial de la Generalitat Valenciana


Sumari del DOGV 8743, del 19-02-2020 (2020/1512)

ACORD de 14 de febrer de 2020, del Consell, pel qual s'autoritza incrementar el límit per a adquirir compromisos de despesa a càrrec d'exercicis futurs, imputables a la línia S0939, «Eliminació exclusió financera en municipis i nuclis de població de la Comunitat Valenciana», del capítol 4 del programa 125.20, Agenda Valenciana Antidespoblament, de la Presidència de la Generalitat. (VL 05.001/20-004).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8743

Data del DOGV
:   19-02-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/1512


Data del document
:   14-02-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 14 de febrer de 2020, del Consell, pel qual s'autoritza incrementar el límit per a adquirir compromisos de despesa a càrrec d'exercicis futurs, imputables a la línia S0939, «Eliminació exclusió financera en municipis i nuclis de població de la Comunitat Valenciana», del capítol 4 del programa 125.20, Agenda Valenciana Antidespoblament, de la Presidència de la Generalitat. (VL 05.001/20-004). [2020/1512]  
  
Mitjançant el Decret 1/2020, de 6 de febrer, del president de la Generalitat, s'aproven les bases reguladores de les subvencions destinades a incentivar i fomentar la prestació de serveis bancaris bàsics, a través, principalment, de la instal·lació, manteniment i posada en funcionament de caixers automàtics, en determinats municipis i nuclis de població en l'àmbit territorial de la Comunitat Valenciana.  
  
L'article 3 del decret esmentat estableix que es procedirà a la convocatòria de les subvencions, que tindran caràcter pluriennal. Per a aquesta finalitat, el pressupost de la Generalitat per a 2020, recull en el capítol IV del programa pressupostari 125.20, Agenda Valenciana Antidespoblament, la línia de subvenció S0939, «Eliminació exclusió financera en municipis i nuclis de població de la Comunitat Valenciana», amb una dotació inicial d'1.240.000 euros.  
La base huitena de les bases reguladores aprovades en l'esmentat Decret 1/2020, disposa que la quantia màxima de la subvenció, que s'establirà en la corresponent convocatòria, tindrà caràcter pluriennal i abastarà un període de quatre anys.  
Considerant els terminis que comporta la tramitació administrativa de la subvenció de concurrència competitiva i el termini previst per a iniciar la prestació dels serveis bancaris bàsics objecte de la subvenció, s'estima que en 2020 només estarà operativa la prestació durant els sis mesos corresponents al període de juliol a desembre i en conseqüència, el període subvencionable de quatre anys abastarà fins al primer semestre de 2024.  
Resultat d'això, l'import total per al període previst de quatre anys, calculat per a la prestació dels serveis bancaris bàsics previstos en el decret, ascendeix a 5.940.000 euros, amb la distribució següent per exercicis:  
  
2020 2021 2022 2023 2024 TOTAL  
500.675 1.822.417 1.351.895 1.074.069 696.500 5.940.000  
  
  
Això implica superar els percentatges de despesa a comprometre previstos en l'article 40 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. En conseqüència, i amb la finalitat de poder assumir les obligacions pluriennals previstes per als exercicis 2021, 2022, 2023 i 2024, procedeix la variació i elevació dels límits per a despeses pluriennals, derivats de la gestió de l'esmentada línia S0939.  
A aquest efecte i en virtut del que es disposa en l'article 40.4 de la Llei 1/2015, d'hisenda pública, del sector públic instrumental i de subvencions, a proposta del conseller d'Hisenda i Model Econòmic, el Consell, prèvia deliberació, en la reunió de 14 de febrer de 2020,  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, d'hisenda pública, del sector públic instrumental i de subvencions, per a assumir compromisos de despesa a càrrec de la línia S0939, «Eliminació exclusió financera en municipis i nuclis de població de la Comunitat Valenciana», de l'annex de transferències i subvencions corrents del programa 125.20, Agenda Valenciana Antidespoblament, d'acord amb el detall següent:  
  
Anualitat Límit actual (?) Límit modificat (?)  
2444 539.169 1.485.000  
2258 136.777 1.485.000  
7653 007.556 1.485.000  
1252 825.486 742.500  
  
  
  
València, 14 de febrer de 2020  
  
La consellera secretària del Consell,  
MÓNICA OLTRA JARQUE